**KAKO JE SPEEDY UPOZNAO SVOJU LJUBAV**

Možda se već po naslovu pitate tko je Speedy. Speedy je bio heroj Preloga koji je imao super brzinu. Na sebi je nosio vojničke hlače, bijelu majcu, visoke čizme i hokejašku masku. Jednom se pitao je li on jedini čovjek s moćima na svijetu. Zna je da to zna samo jedna osoba, dr. Erikson, jedan od najvećih znanstvenika na svijetu. Speedy mu je objasnio o čemu se radi, a naravno, dr. Erikson je imao odgovor. Već je tri godine radio na portalu koji vodi u svijet superjunaka. Speedy je ušao u taj virtualni svijet. Vidio je neke heroje koje je imao na posterima, poput: Genjija, Roadhoga, i Soldiera 76. Ali netko je probudio osjećaj ljubavi u njemu. Zvala se Lena Oxton, nadimak Treacer. Speedy nije znao kako joj se predstaviti, pa je iskoristio svoju brzinu i odjurio u normalan svijet, kupio cvijeće i bombonjeru te odjurio u svijet superjunaka. Predstavio joj se i ona njemu, te joj dao cvijeće i bombonjeru. Nakon toga, otišli su zajedno u normalan svijet. Speedy se zahvalio dr. Eriksonu za sve, te su on i Treacer otišli pojesti bombonjeru zajedno.

**Ivan Horvat**, 5.a razred

**LJUBAV**

Ljubav je kao zagrljaj,

kao blag let leptira.

Ljubav je kao glazba,

kao cvrkut ptice.

Kad ti se netko sviđa,

sve bi učinio za njega!

Ako osobi koju voliš

ne znaš kako to reći,

Valentinovo je pravi dan

da napišeš ljubavno pismo

u kojem piše: „Volim te“.

**Marta Hozjan**, 5.a

**LJUBAV DVIJU RUKAVICA**

Marko je kupio dvije plave i dvije crvene rukavice. Ljubav desne crvene i lijeve plave rukavice bila je nemoguća, ali one nisu odustale. Marko bi uvijek stavio samo plave rukavice. Jednog je dana izgubio desnu plavu rukavicu, pa je morao staviti crvenu. Rukavice su bile presretne. Plava i crvena rukavica su se još više zbližile i ta ljubav je bila vječna.

**Leo Novak**, 8.a razred

**LJUBAVNA PRIČA**

Bilo je to jednog proljetnog popodneva, kada se jedan mlad vojnik vraćao iz vojne službe s dvojicom prijatelja. Putovali su vlakom. Pokraj trojice vojnika stajale su dvije djevojke. Mladom vojniku svidjela se jedna djevojka, pa je ustao i ponudio joj da sjedne. Mlad vojnik uzeo je papir i olovku i cijelim putem pisao pismo. Kad je vlak stigao do posljednje stanice svi su zajedno izašli, a vojnik je stavio pismo u torbu mlade djevojke. Kad je djevojka kod kuće otvorila pismo, u njemu je pisalo: „Seko, bila si najljepša djevojka koju sam vidio i nadam se da ćemo se ponovno sresti. Tvoj J.M.“

Vrijeme je prolazilo, a oni se nisu vidjeli, sve do jednog festivala u Čakovcu. Tamo su se slučajno sudarili jedan u drugoga. Počeli su se družiti, sve dok majka nije došla do djevojke, uhvatila ju za ruku i odvela. Prije nego je vojnik opet otišao u vojsku, djevojka se pojavila na kolodvoru, gdje su se prvi put poljubili.

Danas su oni stari, a život su proveli kao u raju, a ovo pismo čuvaju uokvireno na zidu.

**Kevin Krčmar**, 8.a razred

**ŠTO JE LJUBAV**

Ljubav je kad u trbuhu imaš leptire

koji nikako da se smire.

Ljubav je kad se zagledaš u nekog

od glave do pete,

pa te na satu povijesti učitelji sjete

da pišeš test.

Je li to ljubav? Jest.

Svatko se može zaljubit`

i pritom glavu izgubit`.

Kad se zaljubiš, oblije te znoj,

a u trbuhu ti leprša leptirića roj.

**Eva Bogomolec**, 4.a razred

**ŠTO JE TO LJUBAV?**

Ljubav je kad se netko voli, kad se netko zarumeni kad vidi svoju simpatiju. Ljubav je kada se dvije osobe vole i nitko ih ne može razdvojiti. Ljubav je mir, ljubav je sreća, ljubav je nešto što dolazi od srca.

**Monika Grubešić**, 4.a razred